63 it 



Maj— Juni, meget sjælden; Sj.: (Vordingborg), LoU. : (Ma- 

 ribo) og Fist.: (Nykjøbing). Den er sikkert mere udbredt end 

 antaget, da Larven er vanskelig at faa fat i, da den fortrinsvis 

 lever højt oppe i Trætoppene. 



4. Sphinx Linn. 

 Snablen lang, hornet, længere end Hoved og Bryst 

 tilsammen, synlig mellem Palperne. Følerne kortere 

 end den halve Vinges Længde, svagt fortykkede, med 

 en Haarpensel i Spidsen. Bagkroppen jævnt tilspidset,, 

 uden Haarduske. Bagskinnebenene med to Par Sporer^ 

 Larvens Horn stort og krummet (Fig. 2,2). 



Oversigt over Arterne. 



1 . Bagv. med Tværbaand 2. 



Bagv. ensfarvede, uden Tværbaand 3. pinåstri. 



2. Bagv.s Grundfarve rød 1. ligustri. 



Bagv.s Grundfarve graalig 2. convolvulL 



\. Vnderslægt: Sphinx (Linn.) Ochs. 

 1. S. ligustri Linn. (Ligustersværmer). Tavle II, Fig. 19. 



Forv.s Grundfarve lys brunlig-gul, ofte med et svagt rødligt 

 Anstrøg; Roden svagt rosenrød, Tværribben, flere af Ribberne 

 samt en stor Plet i Vingernes bageste Halvdel sortebrun. 

 I Spidsen en langagtig lysegraa Plet og parallel med Sømmen 

 et lysegraat, bølget Tværbaand, der deles paa langs af en sort 

 Linie. Bagv. lyst rosenrøde, med 3 sorte Tværbaand og brun 

 Søm. Rygsiden af Brystet sortebrun, med en hvidgraa Plet i 

 Midten; Siderne hvidlige. Bagkroppen oventil rosenrød, med 

 en brunlig Rygstribe, delt paa langs af en sort Linie, og med 

 sorte Tværbaand. V. 4,5—5 Ctm. 



Ægget langagtig- rundt, lysegrønt. Larven lysegrøn, fra 

 4de — Ilte Ring af paa hver Ring paa Siderne en violet, nedad- 

 til hvid Skraastribe; Aandehullerne rødgule. Hornet gult, paa 

 Overs, og i Spidsen sortebrunt. Hovedet grønt. L. 10 — 12 

 Ctm. Juli— September, paa Ligustrum, Syringa (Syren), Vi- 

 burnum (Snebold), Spiræa (Mjødurt), Evonymus (Benved), Pru- 

 nus, Lonicera, Ilex (Steneg), Carpinus (Avnbøg), Symphori- 

 carpus (Snebær) og Fraxinus (Ask). Puppen er rødbrun. 



Juni— Juli, almindelig udbredt. 



